title: Регламент за изпълнение (ЕС) 2016/435 на Комисията от 22 март 2016 година за отмяна на временното прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта

text:
               23.3.2016

               BG

               Официален вестник на Европейския съюз

               L 76/34

         РЕГЛАМЕНТ ЗА ИЗПЪЛНЕНИЕ (ЕС) 2016/435 НА КОМИСИЯТА
   от 22 март 2016 година
   за отмяна на временното прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               По силата на Регламент (ЕО) № 891/2009 на Комисията (2) бяха открити годишни тарифни квоти за внос на продукти от сектора на захарта.

               (2)

               Подаването на заявления за лицензии за внос, отнасящи се до пореден номер 09.4321, бе временно прекратено от 29 септември 2015 г. по силата на Регламент за изпълнение (ЕС) 2015/1733 на Комисията (3).

               (3)

               В резултат на подадените уведомления за неизползвани или частично използвани лицензии за внос, по посочения пореден номер отново има налични количества. Поради това е целесъобразно временното прекратяване на подаването на заявления да бъде отменено по силата на член 5, параграф 2 от Регламент (ЕО) № 891/2009.

               (4)

               За да се осигури ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Отменя се временното прекратяване на подаването на заявления за лицензии за внос, отнасящи се до пореден номер 09.4321, което бе въведено по силата на Регламент за изпълнение (ЕС) 2015/1733.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 март 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).

      (3)  Регламент за изпълнение (ЕС) 2015/1733 на Комисията от 28 септември 2015 г. за определяне на коефициента на разпределение за количествата, за които се отнасят подадените от 8 до 14 септември 2015 година заявления за лицензии за внос в рамките на тарифните квоти, открити по силата на Регламент (ЕО) № 891/2009 в сектора на захарта, и за временно прекратяване на подаването на заявления за такива лицензии (ОВ L 252, 29.9.2015 г., стр. 40).


title: Регламент за изпълнение (ЕС) 2016/129 на Комисията от 1 февруари 2016 година за изменение на Регламент (ЕС) № 37/2010 по отношение на субстанцията „пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли)“ (Текст от значение за ЕИП)

text:
               2.2.2016

               BG

               Официален вестник на Европейския съюз

               L 25/44

         РЕГЛАМЕНТ ЗА ИЗПЪЛНЕНИЕ (ЕС) 2016/129 НА КОМИСИЯТА
   от 1 февруари 2016 година
   за изменение на Регламент (ЕС) № 37/2010 по отношение на субстанцията „пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли)“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Съгласно член 17 от Регламент (ЕО) № 470/2009 максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.

               (2)

               Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) № 37/2010 на Комисията (2).

               (3)

               Пречистеният полутвърд екстракт от Humulus lupulus L. с близо 48 % съдържание на бета-горчиви киселини (като калиеви соли) все още не е включен в тази таблица.

               (4)

               До Европейската агенция по лекарствата (наричана по-нататък „ЕМА“) бе подадено заявление за установяване на МДСОК за пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли), в мед.

               (5)

               Въз основа на становището на Комитета по лекарствените продукти за ветеринарна употреба EMA издаде препоръка, съгласно която установяването на МДСОК за пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли), в мед не е необходимо за защитата на здравето на човека.

               (6)

               В съответствие с член 5 от Регламент (ЕО) № 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни.

               (7)

               Тъй като остатъчните количества в меда не участват в същите метаболитни процеси като тези в други храни от животински произход, ЕМА заключи, че не е целесъобразно препоръката относно МДСОК за пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли), да бъде екстраполирана.

               (8)

               Поради това Регламент (ЕС) № 37/2010 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2016 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 по азбучен ред се вмъква вписване за следната субстанция:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Пречистен полутвърд екстракт от Humulus lupulus L., съдържащ приблизително 48 % бета-горчиви киселини (като калиеви соли)

                     НЕПРИЛОЖИМО

                     Пчели

                     Не се изискват МДСОК

                     Мед

                     НЯМА ВПИСВАНЕ

                     Противопаразитни средства/средства, действащи срещу ектопаразити“


title: Регламент за изпълнение (ЕС) 2017/481 на Комисията от 20 март 2017 година за изменение на приложение I към Регламент (ЕО) № 798/2008 по отношение на вписването за Съединените щати в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците (Текст от значение за ЕИП. )

text:
               21.3.2017

               BG

               Официален вестник на Европейския съюз

               L 75/15

         РЕГЛАМЕНТ ЗА ИЗПЪЛНЕНИЕ (ЕС) 2017/481 НА КОМИСИЯТА
   от 20 март 2017 година
   за изменение на приложение I към Регламент (ЕО) № 798/2008 по отношение на вписването за Съединените щати в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение от член 8, както и член 8, параграф 1, първа алинея, член 8, параграф 4 и член 9, параграф 4, буква в) от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
   като има предвид, че:

               (1)

               В Регламент (ЕО) № 798/2008 на Комисията (3) се определят изисквания за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.

               (2)

               В Регламент (ЕО) № 798/2008 също така се установяват условията, при които дадена трета държава, територия, зона или компартмент следва да се смятат за свободни от високопатогенна инфлуенца по птиците.

               (3)

               Съединените щати фигурират в част 1 от приложение I към Регламент (ЕО) № 798/2008 като трета държава, от която вносът и транзитът на посочените стоки през територията на Съюза не са ограничени поради наличието на високопатогенна инфлуенца по птиците.

               (4)

               В Споразумение между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти (Споразумението) (4), одобрено с Решение 1998/258/ЕО на Съвета (5), се предвижда незабавно взаимно признаване на мерките за регионализация в случай на възникване на огнища на болест в Съюза или в Съединените щати.

               (5)

               На 4 март 2017 г. Съединените щати потвърдиха наличието на високопатогенна инфлуенца по птиците от подтип H7N9 в стопанство за домашни птици в окръг Lincoln (Lincoln County) в щата Тенеси. От това следва, че цялата територия на посочената трета държава вече не може да се разглежда като свободна от въпросната болест.

               (6)

               Ветеринарните органи на Съединените щати са установили 10-километрова контролна зона около засегнатото стопанство, която включва части от окръзите Lincoln, Franklin и Moore в щата Тенеси и окръзите Madison и Jackson в щата Алабама. Ветеринарните органи на Съединените щати незабавно са преустановили издаването на ветеринарни сертификати за пратки със стоки от посочените окръзи, предназначени за износ за Съюза, и са пристъпили към изпълнението на политика за унищожаване на птиците с цел борба с високопатогенната инфлуенца по птиците и ограничаване на нейното разпространение.

               (7)

               Комисията извърши оценка на предоставената от Съединените щати информация за епидемиологичната обстановка в държавата и за мерките, предприети за предотвратяване на по-нататъшното разпространение на високопатогенната инфлуенца по птиците. Въз основа на тази оценка, на установените в Споразумението ангажименти и на предоставените от Съединените щати гаранции е целесъобразно да се наложат ограничения по отношение на въвеждането в Съюза на стоки от засегнатите от високопатогенна инфлуенца по птиците окръзи в щати Тенеси и Алабама, с цел Съюзът да се предпази от рисковете за здравето на животните, свързани с въвеждането на негова територия на стоки от Съединените щати. В резултат на това вписването за Съединените щати в списъка в част 1 от приложение I към Регламент (ЕО) № 798/2008 следва да се измени по такъв начин, че да се отчете регионализацията на посочената трета държава във връзка с настоящото възникване на огнище на високопатогенна инфлуенца по птиците.

               (8)

               Поради това приложение I към Регламент (ЕО) № 798/2008 следва да бъде съответно изменено.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2017 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (4)  ОВ L 118, 21.4.1998 г., стр. 3.

      (5)  ОВ L 118, 21.4.1998 г., стр. 1.

      ПРИЛОЖЕНИЕ
      В част 1 от приложение I към Регламент (ЕО) № 798/2008 за Съединените щати се вмъкват следните вписвания по пореден номер:

                  Код по ISO и име на третата държава или територия

                  Код на третата държава, територия, зона или компартмент

                  Описание на третата държава, територия, зона или компартмент

                  Ветеринарен сертификат

                  Специфични условия

                  Специфични условия

                  Статус на наблюдението по отношение на инфлуенцата по птиците

                  Ваксинационен статус по отношение на инфлуенцата по птиците

                  Статус по отношение на контрола на Salmonella (6)

                  Образец/образци

                  Допълнителни гаранции

                  Крайна дата (1)

                  Начална дата (2)

                  1

                  2

                  3

                  4

                  5

                  6

                  6A

                  6Б

                  7

                  8

                  9

                  „US — Съединени щати

                  US-2.23

                  Щат Тенеси:

                              Lincoln County

                              Franklin County

                              Moore County

                  WGM

                  VIII

                  P2

                  4.3.2017 г.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Щат Алабама:

                              Madison County

                              Jackson County

                  WGM

                  VIII

                  P2

                  4.3.2017 г.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1“


title: Регламент за изпълнение (ЕС) № 776/2011 на Комисията от 2 август 2011 година относно класирането на някои стоки в Комбинираната номенклатура

text:
               4.8.2011

               BG

               Официален вестник на Европейския съюз

               L 201/10

         РЕГЛАМЕНТ ЗА ИЗПЪЛНЕНИЕ (ЕС) № 776/2011 НА КОМИСИЯТА
   от 2 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Уред за приготвяне на храна с размери приблизително 31 × 47 × 40 см и вместимост 25 литра. Той има корпус от неръждаема стомана, обръщателна платформа, заключваща система за осигуряване на сигурността на деца, контролни бутони и часовник.
                  Уредът включва:

                              —

                              микровълнова фурна с 5 нива на мощност, максимална изходна мощност 900 вата и устройство за измерване на времето. Притежава предварително зададени програми за готвене и размразяване, както и

                              —

                              кварцов грил с максимална мощност 1 000 вата.

                        Уредът е предназначен да сготвя храната посредством микровълновата фурна. Също така посредством грила той готви, запържва, изпича и прави храната хрускава.

                  8516 50 00

                  Класирането се определя от Общи правила 1 и 6 за тълкуване на Комбинираната номенклатура, забележка 3 към раздел XVI, както и от описанието на кодове по КН 8516 и 8516 50 00.
                  Класирането на уреда като промишлена микровълнова фурна по смисъла на позиция 8514 се изключва предвид изходната му мощност и капацитета на фурната (Вж. също Обяснителните бележки към КН за подпозиция 8514 20 80).
                  Уредът е съставно устройство по смисъла на забележка 3 към раздел XVI, тъй като се състои от микровълнова фурна с код по КН 8516 50 00 и грил с под по КН 8516 60 70.
                  Предвид всички характеристики на уреда като например изходната му мощност, нивата на мощност и броя на програмите, микровълновата фурна се счита за изпълняваща основната операция на съставното устройство.
                  Следователно уредът трябва да бъде класиран в код по КН 8516 50 00 като микровълнова фурна.


title: Регламент за изпълнение (ЕС) 2016/2103 на Комисията от 21 ноември 2016 година за вписване на наименование в регистъра на защитените наименования за произход и защитените географски указания [Burrata di Andria (ЗГУ)]

text:
               2.12.2016

               BG

               Официален вестник на Европейския съюз

               L 327/16

         РЕГЛАМЕНТ ЗА ИЗПЪЛНЕНИЕ (ЕС) 2016/2103 НА КОМИСИЯТА
   от 21 ноември 2016 година
   за вписване на наименование в регистъра на защитените наименования за произход и защитените географски указания [Burrata di Andria (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Burrata di Andria“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Burrata di Andria“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Burrata di Andria“ (ЗГУ).
   Названието по първа алинея се използва за идентифициране на продукт от клас 1.3. Сирена от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 ноември 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 263, 20.7.2016 г., стр. 7.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 1282/2013 на Комисията от 10 декември 2013 година за поправка на текста на полски език на Регламент (ЕО) № 2508/2000 за установяване на подробни правила за прилагане на Регламент (ЕО) № 104/2000 на Съвета по отношение на оперативните програми в сектор „Рибарство“

text:
               11.12.2013

               BG

               Официален вестник на Европейския съюз

               L 332/13

         РЕГЛАМЕНТ ЗА ИЗПЪЛНЕНИЕ (ЕС) № 1282/2013 НА КОМИСИЯТА
   от 10 декември 2013 година
   за поправка на текста на полски език на Регламент (ЕО) № 2508/2000 за установяване на подробни правила за прилагане на Регламент (ЕО) № 104/2000 на Съвета по отношение на оперативните програми в сектор „Рибарство“
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 9, параграф 5 и член 10, параграф 4 от него,
   като има предвид, че:

               (1)

               В член 12 от текста на полски език на Регламент (ЕО) № 2508/2000 на Комисията от 15 ноември 2000 г. за установяване на подробни правила за прилагане на Регламент (ЕО) № 104/2000 на Съвета по отношение на оперативните програми в сектор „Рибарство“ (2) е допусната грешка. Поради това е необходимо текстът на полски език да се поправи. Тази поправка не засяга текста на посочения регламент на останалите езици.

               (2)

               Регламент (ЕО) № 2508/2000 следва да бъде съответно поправен. С цел грешката в подлежащия на поправка акт да бъде отстранена в най-кратък срок, настоящият регламент следва да влезе в сила на третия ден след публикуването му.

               (3)

               Мерките, предвидени в настоящия регламент, са в съответствие със становището на Управителния комитет по рибни продукти,

         ПРИЕ НАСТОЯЩИЯ РЕГЛАМЕНТ:
   Член 1
   Отнася се само за текста на полски език.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 декември 2013 година.

            За Комисията

            Председател

         José Manuel BARROSO

      (1)  ОВ L 17, 21.1.2000 г., стр. 22.

      (2)  ОВ L 289, 16.11.2000 г., стр. 8.